ຖະໜົນແທງຊວນເມື່ອປີ 1986
(ພາບປະກອບ)
ວັນທີ 20/1, ເມື່ອແລກປ່ຽນກັບນັກຂ່າວສຳນັກຂ່າວສານ ຫວຽດນາມ ປະຈຳ ອັງຊັງຕີງ ເນື່ອງໃນໂອກາດກອງປະຊຸມໃຫຍ່ຄັ້ງທີ 12 ຂອງພັກກອມມູນິດ ຫວຽດນາມ ໃກ້ຈະຖືກໄຂຂຶ້ນຢ່າງເປັນທາງການ, ທ່ານນາງ Poldi Sosa, ປະທານສະຖາບັນວັດທະນະທຳ ອັກຊັງຕີງ - ຫວຽດນາມ, ຕີລາຄາສູງສະພາບການພັດທະນາເສດຖະກິດ - ສັງຄົມຂອງ ຫວຽດນາມ ໃນໄລຍະຜ່ານມາ. ໄດ້ມາຢ້ຽມຢາມ ຫວຽດນາມ ກ່ວາ 20 ເທື່ອແລ້ວ, ທ່ານນາງ Poldi Sosa ສະແດງຄວາມນັບຖືຕໍ່ບັນດາຜົນງານຂອງພາລະກິດປ່ຽນໃໝ່ຢູ່ ຫວຽດນາມ ໃນຊຸມປີຜ່ານມາ, ພິເສດແມ່ນໃນຂົງເຂດພັດທະນາພື້ນຖານໂຄງລ່າງ. ທ່ານນາງເນັ້ນໜັກ ຫວຽດນາມ ໄດ້ລົງທຶນຫຼາຍພໍສົມຄວນເຂົ້າໃນບັນດາໂຄງການຊ່ວຍເຫຼືອສັງຄົມ ແລະ ບັນລຸໄດ້ບັນດາຄວາມກ້າວໜ້າກະໂດດຂັ້ນໃນວຽກງານລົບລ້າງຄວາມອຶດຫິວຫລຸດຜ່ອນຄວາມທຸກຍາກ, ຂົງເຂດສຶກສາ ແລະ ຄວາມສະເໝີພາບລະຫວ່າງຍິງຊາຍ.
ເນື່ອງໃນໂອກາດນີ້, ສູນພົວພັນສາກົນ (CSM), ໜຶ່ງໃນບັນດາສູນຄົ້ນຄ້ວາຍຸດທະສາດອັນດັບໜຶ່ງຂອງ ໂປໂລຍ ມີບົດວິຈານດ້ວຍຫົວຂໍ້ “ຫວຽດນາມ: ສັງຄົມນິຍົມດ້ວຍໂສມໜ້າໃຫມ່”. ໃນບົດວິຈານ, ດຣ Malgorzata Bonikowska, ປະທານ CSM ແລະ ນັກຂ່າວ Rafal Tomanski, ສັງກັດໜັງສືພິມ Rzeczpospolita ໄດ້ແບ່ງປັນກັບຜູ້ອ່ານ ໂປໂລຍ ຄວາມຮູ້ສຶກຂອງເຂົາເຈົ້າກ່ຽວກັບການພັດທະນາເສດຖະກິດ ແລະ ມະນຸດ ຫວຽດນາມ ໃນປະຈຸບັນ.
ໜັງສືພິມລາຍວັນ Granma, ກະບອກສຽງຂອງພັກກອມມູນິດ ກູບາ ສະບັບອອກເມື່ອວັນທີ 19/1 ໄດ້ລົງພິມບົດແນະນຳບັນດາຫົວຂໍ້ຕົ້ນຕໍຂອງກອງປະຊຸມໃຫຍ່ຜູ້ແທນທົ່ວປະເທດຄັ້ງທີ 12 ຂອງພັກກອມມຸນິດ ຫວຽດນາມ.
ກ່ອນໜ້ານັ້ນ, ສຳນັກຂ່າວສານແຫ່ງລັດ Prensa Latina, ສື່ເອເລກໂຕນິກ Cubadebate ແລະ ຊ່ອງວິທະຍຸກະຈາຍສຽງທົ່ວປະເທດ ແລະ ທ້ອງຖິ່ນຂອງ ກູບາ ກໍໃຫ້ຂ່າວກ່ຽວກັບວຽກງານກະກຽມຈັດກອງປະຊຸມໃຫຍ່ ແລະ ບັນດາກອງປະຊຸມສູນກາງຂອງພັກກອມມູນິດ ຫວຽດນາມ ເຊັນດຽວກັນ.
(ແຫຼ່ງຄັດຈາກ VOV)